**INTERNSHIP PROGRAM 2023/2024**

Dragi studenti i budući kolege,

u ime odvjetničkog društva OD Bradvica Marić Wahl Cesarec d.o.o., Zagreb ("**BMWC**"), želimo vas pozvati na sudjelovanje u našem **Internship Programu za 2023/2024!**

BMWC je hrvatsko odvjetničko društvo sa značajnom međunarodnom prepoznatljivošću, etabliranim i stručnim odvjetničkim timom s bogatim znanjem iz područja korporativnog prava, M&A, bankarskog i financijskog sektora, tržišnog natjecanja. Također, aktivno pratimo novosti u pravu te sve više pažnje posvećujemo globalnom IT sektoru, intelektualnom vlasništvu i drugim područjima.

U BMWC-u iznimno cijenimo kreativnost, predanost te inovativan pristup radu. Stoga smo osmislili ovaj Internship Program kako bismo vam pružili priliku za praktično iskustvo.

Cilj našeg Internship Programa je pružiti mladim, ambicioznim pravnicima uvid u svakodnevni rad u odvjetništvu. Tijekom ovog programa, radit ćete s mentorima na stvarnim međunarodnim i nacionalnim projektima koje provode naši odvjetnici. To će vam omogućiti stjecanje dodatnih vještina i bolje razumijevanje rada u međunarodno orijentiranom korporativnom odvjetničkom društvu.

Nadamo se da ćemo pronaći buduće članove našeg tima među vama, jer nakon završetka programa i vašeg studija, a ovisno o vašem napretku tijekom programa, postoji mogućnost zaposlenja. Trajanje Internship Programa je četiri tjedna i održavat će se tijekom sezone 2023/2024, uz fleksibilnost u pogledu rasporeda koji odgovara kandidatima. Pozivamo studente 4. i 5. godine studija da se prijave.

Kao dodatnu motivaciju, nakon završenog programa dobit ćete preporuku za obavljenu praksu, kao i novčanu naknadu za vaš trud i rad.

**PRIJAVA**

Za prijavu je potrebno životopis uputiti na adresu e-pošte: office@bmwc.hr. Kandidati koji će proći postupak izbora bit će o tome obaviješteni putem e-pošte te pozvani na upoznavanje.

U slučaju potrebe za dodatnim informacijama i pojašnjenjima, kontaktirajte nas putem gore navedene adrese e-pošte.